ΓΡΑΠΤΗ ΕΡΩΤΗΣΗ E-3254/00

υποβολή: Salvador Garriga Polledo (PPE-DE) προς την Επιτροπή

(20 Οκτωβρίου 2000)

Θέμα: Επιχορήγηση της ΕΕ προς τον Ευρωπαϊκό Σύνδεσμο Διαβητικών

Ο Ευρωπαϊκός Σύνδεσμος Διαβητικών είναι μια ΜΚΟ που επιδιώκει την άσκηση πιέσεων με στόχο να τεθούν σε εφαρμογή πολιτικές πρόληψης, για τον περιορισμό των επιπτώσεων μιας ασθένειας η οποία ευθύνεται για τον θάνατο 125 000 ανθρώπων κάθε χρόνο στην Ευρώπη.

Δημιουργήθηκε στη Ρώμη τον Νοέμβριο του 1999, σε μια προσπάθεια προσέγγισης του Προέδρου Πρόντι, ο οποίος ήθελε να έχει συνομιλητές από όλες τις κοινωνικές ομάδες.

Θα μπορούσε η Επιτροπή να αναφέρει με ποιόν τρόπο μπορεί η ΕΕ να βοηθήσει τον Ευρωπαϊκό Σύνδεσμο Διαβητικών, πρόθεση του οποίου είναι η από κοινού προσπάθεια στην κατεύθυνση, κυρίως, της πρόληψης, δεδομένου ότι στα τελευταία δέκα χρόνια έχει διπλασιασθεί ο αριθμός των διαβητικών στην Ευρώπη;

Απάντηση του κ. Byrne εξ ονόματος της Επιτροπής

(30 Νοεμβρίου 2000)

Η Επιτροπή αναγνωρίζει το πολύτιμο έργο οργανώσεων όπως ο Ευρωπαϊκός Σύνδεσμος Διαβητικών. Σε ό,τι αφορά τις δραστηριότητες της Κοινότητας στον τομέα της δημόσιαςγείας, η έμφαση τα τελευταία χρόνια μετατοπίστηκε από μια προσέγγιση για κάθε νόσο ξεχωριστά σε μια προσέγγιση που αφορά τον τρόπο ζωής και τους καθοριστικούς παράγοντες τηςγείας. Ως παράδειγμα, με σαφείς προεκτάσεις για την πρόληψη του διαβήτη, το κοινοτικό πρόγραμμα για την προαγωγή τηςγείαςποστηρίζει το ευρωπαϊκό δίκτυο για τη σωματική άσκηση που ενισχύει τηνγεία.

Στο πλαίσιο της πρόσφατης πρότασης για απόφαση του Κοινοβουλίου και του Συμβουλίου σχετικά με τη θέσπιση κοινοτικού προγράμματος στον τομέα της δημόσιαςγείας(1), οι δραστηριότητες παρακολούθησης τηςγείας θα περιλαμβάνουν την παρακολούθηση του διαβήτη σε όλη την Ευρώπη. Επιπλέον είναι πρόθεση της Επιτροπής να αξιοποιήσει τις δυνατότητες που της παρέχει η πρόταση για να προωθήσει δραστηριότητες σχετικές με ορισμένες πτυχές του διαβήτη όπως αυτοδιαχείριση, πρόληψη του διαβήτη των ενηλίκων, και το γεγονός ότι πολλοί άνθρωποι μαθαίνουν καθυστερημένα ότι πάσχουν από τη νόσο με αποτέλεσμα την πρόκληση κινδύνων για τηνγεία τους, όπως προβλήματα όρασης και ακρωτηριασμοί.

Σχετικά με τη συμμετοχή του Ευρωπαϊκού Συνδέσμου Διαβητικών στις δραστηριότητες αυτές, η Επιτροπή θα ήθελε ναπενθυμίσει στο αξιότιμο μέλος του Κοινοβουλίου την ίδρυση του Ευρωπαϊκού Φόρουμ για την Υγεία που προβλέπεται στην ανακοίνωση) που προηγείται της προαναφερθείσας πρότασης. Αυτό το Ευρωπαϊκό Φόρουμ για την Υγεία πρέπει να λειτουργήσει ως συμβουλευτικός μηχανισμός και να εξασφαλίζει ότι το κοινό κατανοεί τους στόχους της κοινοτικής στρατηγικής για τηνγεία και ότι αυτοί οι στόχοι ανταποκρίνονται στις ανησυχίες του. Αντιπροσωπευτικές οργανώσεις των ασθενών, επαγγελματίες του τομέα τηςγείας και άλλα μέρη θα έχουν την ευκαιρία να συνεισφέρουν στη χάραξη της πολιτικής για τηνγεία και στον καθορισμό προτεραιοτήτων για δράση. Το φόρουμ θα δώσει έτσι την ευκαιρία για τη διοργάνωση διαβουλεύσεων και την παρουσίαση απόψεων για ένα ευρύ φάσμα θεμάτων. Η Επιτροπή προτίθεται να ξεκινήσει διαβουλεύσεις αργότερα εντός του τρέχοντος έτους για τις λεπτομέρειες σχετικά με τη λειτουργία, την οργάνωση και τη σύνθεση αυτού του φόρουμ.

Τέλος, η έρευνα για το διαβήτη χρηματοδοτείται από το πέμπτο πρόγραμμα-πλαίσιο έρευνας και τεχνολογικής ανάπτυξης (ΕΤΑ). Συγκεκριμένα,πό τον τίτλο του Θέματος 1 (Ποιότητα Ζωής και Διαχείριση των Έμβιων Πόρων), οι δραστηριότητες ΕΤΑ γενικής φύσης προβλέπουν έρευνες για Χρόνιες και εκφυλιστικές ασθένειες (ειδικότερα καρκίνος και διαβήτης), καρδιαγγειακές παθήσεις και σπάνιες ασθένειες.

(1) COM(2000)285 τελικό.